Publicēts 06.08.2025

**Projekts Nr. 2.1.1.5/1/24/I/001 “Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā”**



Projekta mērķis ir Izglītības un zinātnes ministrijas profesionālās izglītības iestāžu un koledžu infrastruktūras modernizācija un uzlabošana, ietverot arī investīcijas viedā energovadībā, videi draudzīgos ilgtermiņa apsaimniekošanas risinājumos enerģijas taupīšanai vai ieguvei no atjaunīgiem energoresursiem un videi draudzīgas izglītības iestādes darbības demonstrējumu etalonveidošanas iniciatīvās, prioritāri atbalstot darbības, kurās plānots sasniegt primārās enerģijas ietaupījumu ne mazāk kā 30 procentu apmērā.

Projekta īstenošanu nodrošina Valsts izglītības attīstības aģentūra sadarbībā ar 23 profesionālās izglītības iestādēm.

2025. gada pirmajā pusgadā ir izsludināti atklāti iepirkumu konkursi projekta darbību īstenošanai - enerģijas patēriņa monitorēšanas sistēmas ieviešanai un apsaimniekošanas datu un procesu digitalizācijai.

Lai sāktu saules paneļu uzstādīšanu uz izglītības iestāžu ēku jumtiem, ir veikta tehniskā apsekošana daļai ēku un norit darbs pie tehniskās specifikācijas izstrādes.

Projekta kopējais attiecināmais finansējums ir 19 140 00,00 euro, tai skaitā, 85% Eiropas Reģionālās attīstības fonda finansējums  16 269 000,00 euro  apmērā un 15% valsts budžeta līdzfinansējums 2 871 000,00 euro apmērā.

Projekta īstenošanas laiks – no vienošanās noslēgšanas brīža līdz 2029. gada 31. decembrim. Projekta darbību īstenošana uzsākta 2024. gada 1. oktobrī.